Manoye del Principåté d' Lidje

Categoreye:Principåté d' Lidje
Lidje
Les manoyes del Principåté d' Lidje, c' est les pîces k' alént dispu 980 disk' e 1795 el Principåté d' Lidje.

Les manoyes do vî payis d' Lidje ont stî batowes nouv cints ans å lon, di co pus d' céncwante princes-evekes

Elle ont stî foirdjeyes divins toplin des plaeces, come a Lidje, a Curindje tot près d' Hasse et pus tård a Hasse, a Dinant, a Fosse, a Hu, a Måzek, a Måstrek, a Sint-Trond, a Tongue, a Twin et a Vizé

Les pîces avént totes sôres di cognes, avou ls åres di Lidje, del Hesbaye, di Durasse, di Moha, del Campene, di Horn, do Condroz, di Bouyonwice k' on frawtinéve voltî, paski ç' n' esteut nén tere d' Impire., et do Payis d' Inte-Sambe-et-Mouze.

 Discandje avou les manoyes d' ådfoû 
Bråmint des ôrdonances des princes-evekes et des Cris d' Peron markèt a cbén k' on-z esteut oblidjî di rçure diferinnès pîces d' ôr et d' årdjint 
 del Bavire
 del Bourgogne
 di Cologne
 di Djulier
 di l' Espagne
 del Flande
 di France
 del Guele
 do Hinnot
 d' Inglutere
 do Lussimbork
 di Nameur
 di l' Otriche
 do Portugal
 d' Utrek.

 Li manoye di Lidje do tins des troes ou cwate dierins princes-evekes 
Asteme : li no d' kékès pîces a candjî d' valeur avou les anêyes.

 Påtar ou aidant 
Les viyès djins savèt co bén çou k' c' esteut èn aidant et on patår vola passé cint-z ans. Årésse, pol ci k' l' åreut rovyî, i gn a ene tchanson di totès boignès rapoitroûles k' endè wåde li sovnance :

Cwate aidants c' est on patår ;
L' årdjint est fwait po rôler ;
L' ci k' va-t a tchvå so ene ecnêye
S' fwait pus nåjhi k' a roter.

 Sourdant 
 Nicolas Lequarré : Li manoye å vî payis d' Lidje, sicrît d' après l' live da Jules di Tchestret d' Hånefe (1890)

 Pî-notes